《王令君惠示用少陵韵奉和》
宋代·史弥宁

邵陵壁立三奇峰，温泉云山接长龙。
西北谽谺几岩谷，烟霏深琐文仟屋。
黄冠祷雨蹑瑶坛，锵然环佩松风寒。
阿香驱雷天地转，灵虬激水潇湘翻。
将迎鹤驭谁来往，恻恻勤民紧令长。
已欣一稔宽百忧，更读君诗毛骨爽。

作者简介：史弥宁，字安卿，鄞县人。生卒年均不详，约宋宁宗庆元末前后在世。嘉定中，以国子监生莅春坊事，带阁门宣赞舍人。知邵阳。弥宁著有诗集友林乙稿一卷，《四库总目》传于世。